Here is a page extracted from Wikipedia that may contain CSS, HTML, and a lot of unformatted text.

Title: Teixiu (biolochía)
Content: Un teixiu (u teixito) ye un conchunto de celulas especializadas en una función concreta y orichinadas a traviés d'un proceso de diferenciación celular a partir de celulas descendients d'un zigoto en un embrión d'un organismo pluricelular.

Os sers vivos que presentan celulas agrupadas en teixius son as metafitas (plantas) y os metazous (animals), estando os teixius vechetals y animals prou diferents.

Teixius vechetals 

Os teixius vechetals pueden estar simples u complexos, seguntes tiengan celulas totas eguals u uns cuantos tipos de celulas en un mesmo teixius. Os teixius simples son o colenquima, o esclerenquima y o parenquima. Os teixius complexos son os teixius vasculars (xilema y floema) y os teixius dermicos (epidermis y peridermis).

Teixius animals 

Os teixius animals son poco variaus, n'i habendo quatre tipos basicos: teixiu epitelial, teixiu conectivo, teixiu muscular y teixiu nervioso. Adintro d'estos tipos basicos bi ha diferents subtipos.

Lo teixiu epitelial comprende dos tipos basicos: epitelios de revestimiento y epitelios glandulars. Adintro de los epitelios de revestimiento bi ha epitelios de celulas planas y epitelios de celulas cilindricas. En los dos tipos d'epitelio de revestimiento bi ha epitelios simples y epitelios pluriestratificaus. Les epitelios pseudoestratificaus no se forman que con celulas cilindricas u columnars.

Lo teixiu conectivo incluye lo teixiu conchuntivo, lo teixiu cartilachinoso, lo teixiu osio, lo teixiu adiposo, la sangre y la limfa.

Lo teixiu muscular se divide en liso y estriau. Lo teixiu muscular cardiaco ye una mena especial de teixiu muscular estraiu.

Lo teixiu nervioso ye formau por neuronas y neuroglía.

Referencias

Bibliografía 
 Tracy Storer, Robert Usinger: Zoología general. Ediciones omega, S.A. 1061
 C.P.J.Hickman: Principios Integrales De Zoologia - 10ª Ed. McGraw-Hill. 1998.
 Natividad Ferrer Marí, Miguel Gracia Vicente, Manuel Medina Martínez: Bachillerato. Biología y Geología Bruño, 2008.